ಲಂಕಿಣಿ

ಲಂಕಿಣಿ ಪ್ರಾಚೀನ ಹಿಂದೂ ಮಹಾಕಾವ್ಯಾದ ರಾಮಾಯಣದ ಪ್ರಬಲ ರಾಕ್ಷಸಿ. ಆಕೆಯ ಹೆಸರು ಅಕ್ಷರಶಃ "ಲಂಕಾದ ಮಹಿಳೆ" ಎಂದರ್ಥ, ಏಕೆಂದರೆ ಅವಳು ನಗರದ ಸ್ತ್ರೀ ವ್ಯಕ್ತಿಯಾಗಿದ್ದಾಳೆ ಮತ್ತು ಲಂಕಾದ ಬಾಗಿಲುಗಳಿಗೆ ರಕ್ಷಕಳಾಗಿದ್ದಾಳೆ.

 ಬ್ರಹ್ಮನ ಶಾಪ 
ರಾಮಾಯಣದ ಪ್ರಕಾರ, ಲಂಕಿಣಿಯು ಒಮ್ಮೆ ಬ್ರಹ್ಮನ ನಿವಾಸದ ರಕ್ಷಕಳಾಗಿದ್ದಳು. ಸೃಷ್ಟಿಕರ್ತನಾದ ಬ್ರಹ್ಮನ ಮನೆಯನ್ನು ಅವಳು ಕಾಪಾಡುತ್ತಿದ್ದಳು. ಅವಳು ತನ್ನ ಸ್ಥಾನದ ಬಗ್ಗೆ ಅಹಂಕಾರ ಮತ್ತು ಹೆಮ್ಮೆಪಡುತ್ತಾಳೆ. ಅವಳು ಅರಮನೆಯಲ್ಲಿ ಇತರರನ್ನು ತಿರಸ್ಕಾರದಿಂದ ನಡೆಸಿಕೊಳ್ಳುತ್ತಿದ್ದಳು, ಇದರಿಂದಾಗಿ ಅವಳು ರಾಕ್ಷಸರ ನಗರವನ್ನು ಶಾಶ್ವತವಾಗಿ ಕಾಪಾಡುವಂತೆ ಬ್ರಹ್ಮನಿಂದ ಶಾಪಗ್ರಸ್ತಳಾಗಿದ್ದಳು. ಲಂಕಿಣಿ ತನ್ನ ತಪ್ಪನ್ನು ಅರಿತು ಕ್ಷಮೆ ಯಾಚಿಸಿದಳು. ಆದಾಗ್ಯೂ, ಬ್ರಹ್ಮನು ಶಾಪವನ್ನು ಹಿಂತಿರುಗಿಸಲು ಸಾಧ್ಯವಾಗಲಿಲ್ಲ, ಬದಲಿಗೆ ಅವಳನ್ನು ಯುದ್ಧದಲ್ಲಿ ವಾನರ ಸೋಲಿಸಿದಾಗ ಮಾತ್ರ ಅವಳು ಶಾಪದಿಂದ ಮುಕ್ತಳಾಗುತ್ತಾಳೆ ಮತ್ತು ಆ ಮೂಲಕ ಯುಗವನ್ನು ಅಂತ್ಯಗೊಳಿಸುವುದಾಗಿ ವರವನ್ನು ನೀಡಿದರು.

 ಹನುಮಂತನ ಮುಖಾಮುಖಿ 
ರಾಮಾಯಣದ ಹನುಮಂತನು ಲಂಕೆಯ ದ್ವಾರದಲ್ಲಿ ಸೀತೆಯನ್ನು ಹುಡುಕುವಾಗ ಲಂಕಿಣಿಯನ್ನು ಎದುರಾಗುತ್ತಾನೆ. ಲಂಕಿಣಿಯು ಆತನ  ಭೇಟಿಯ ಉದ್ದೇಶವನ್ನು ಕೇಳಿದಾಗ, ಹನುಮಂತನು ತನ್ನ ಧ್ಯೇಯವನ್ನು ಬಹಿರಂಗಪಡಿಸಲು ಬಯಸದೆ, ಲಂಕಾದ ಪ್ರಸಿದ್ಧ ನಗರ ಮತ್ತು ಅದರ ಸೌಂದರ್ಯವನ್ನು ನೋಡಲು ಬಯಸಿ ಕಾಡಿನಿಂದ ಬಂದಿದ್ದೇನೆ ಎಂದು ಜಾಣತನದಿಂದ ಉತ್ತರಿಸುತ್ತಾನೆ. ಆದಾಗ್ಯೂ, ಲಂಕಿಣಿಯು ಅವನು ಒಳನುಗ್ಗುವವನೆಂದು ಅರಿತು ಅವನ ಮೇಲೆ ದಾಳಿ ಮಾಡುತ್ತಾಳೆ. ಅವಳು ಮಹಿಳೆ ಎಂಬ ಅಂಶವನ್ನು ಗಮನದಲ್ಲಿಟ್ಟುಕೊಂಡು, ಹನುಮಂತನು ಅವಳ ಬೆನ್ನಿಗೆ ಮೃದುವಾಗಿ ಬಡಿಯುತ್ತಾನೆ ಮತ್ತು ಅವಳು ಬಿದ್ದು ರಕ್ತಸ್ರಾವವಾಗುವಂತೆ ಮಾಡುತ್ತಾನೆ. ದಿಗ್ಭ್ರಮೆಗೊಂಡ ಮತ್ತು ಗೊಂದಲಕ್ಕೊಳಗಾದ ಲಂಕಿಣಿಯು ತನ್ನ ಎದುರಾಳಿಯು ಕೇವಲ ಕೋತಿಯಲ್ಲ ಎಂದು ತಕ್ಷಣವೇ ಅರಿತುಕೊಳ್ಳುತ್ತಾಳೆ ಮತ್ತು ಬ್ರಹ್ಮನ ಭವಿಷ್ಯವಾಣಿಯು ನಿಜವಾಗಿದೆ ಎಂದು ತಿಳಿದು ಕ್ಷಮೆಯನ್ನು ಕೇಳುತ್ತಾಳೆ. 

ಉಲ್ಲೇಖಗಳು

ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ರಾಮಾಯಣ
ವರ್ಗ:ರಾಮಾಯಣದ ಪಾತ್ರಗಳು